கோயில் சிப்பந்திகளான அம்பலவாசிகளில் ஒரு குறிப்பிட்ட பிரிவினர் இக்கூத்தை ஆடுகிறார்கள். அவர்களே சாக்கியார்,நங்கியார்,நம்பியார் எனப்படுவர். இவர்களுக்கு கோயில்களில் இருந்து மானியம் கிடைக்கிறது.ஆண்டுக்கு ஒருமுறையோ அல்லது கோவில்விழா நடைபெறும்போதோ சமஸ்கிருத நாடகங்கள் நடக்கும். சமூக ஊழல்களையும் குறைகளையும் எடுத்துக் காட்டி சமூகத்தைச் சீர்திருத்தும் கருவியாகவும் பயன்படலாயிற்று. 

சாக்கியரல்லாதோர் மற்றவர்கள் ஆடக் கூடாது. சாக்கியர் ஆடுவர். நம்பியார் முழவு முழங்குவர். நங்கியார் ஆடுவர் அல்லது சிறுதாளம் போடுவர். பெரும்பாலும் சமஸ்கிருத பாடல்களை இசையோடு பாடுவார். சாக்கியார் கூத்து சமயசார்புடையது. சமயத்தைப் பரப்புவதற்காக ஏற்பட்டது. ராமாயணம், மகாபாரதம் போன்ற இதிகாச கதைகளே பெரும்பாலும் நடிக்கப்பெறுகின்றன. தொடக்கத்தில் இக்கூத்து சூதர் என்பவரால் விளக்கச் சொற்பொழிவாக இருந்தது. அடுத்தபடியாக முறையான நாடகமாக வளர்ச்சியடைந்தது. அப்போது ஹர்சர், காளிதாசரின் நாடகங்களை நடித்துள்ளனர். ஹர்சரின் 'நாகாநந்தம்' நாடகத்தை விரும்பி நடித்தனர். 

பிரபந்தக் கூத்து
நங்கியார் கூத்து
சாக்கியார் வகையினர்
வகைகள்